་མས་ཀྱུམསའམམམ་ས་མཀྱངམསུ་འཐཐསམཐཔ
མཞི་བརྣམ་མཐམམརྣམསམ་བཟོ་ནི་མམམམམ་ཐམ་མ་མོས་མ་རྒྱས་རྒྱརྫ་ཐམསས་ནྟ་ཛ་མནསས
ཨནྡི་ཀ་བྲཧྨ་མདྷྱ་ཀ་ནཱ་མཛ་ཏི་ཙ་མཎྜ་ལ་ས་རཾ་ནེཥྚ་ཤྲཱི་ཧེ་རུ་ཀཿཀ་ཥ་ཡྻ་བྷྱཱ་ཀུཾ་སཿཤ་ར་ཎི་ཀམྱཱ་པ་མྨུཏྟཱ་ར་མ་ཧཱ་སུ་ཁ་ཧྲྀ་ད་ཡ་ཤཱི་བྷ་དྲ་སྱ་བི་མོཀྵ་བི་ཧ་ར་ཏིསྨཱ།
རིགས་དང་དཀྱིལ་འཁོར་རྒྱ་མཚོའི་ཁྱབ་བདག་ཧེ་རུ་གཿད་པལ་ངུར་སྨྲིག་གར་རོལ་སྐྱབས་གཅིག་པ་བོང་ཁ་བ་བདེ་ཆེན་སྙིང་པོ་དཔལ་འི་ཛང་བའི་རྣམ་པར་ཐར་བ་དོན་ལྡན་ཚངས་པའི་དབྱངས་སྙན་ཞེས་བྱ་བ་བཞུགས་སོ།།

རྗེ་བཙུན་བླ་མ་དམ་པ་དམིགས་པམེད་པའི་ཐུགས་རྗེ་ཆེན་པོ་དང་ལྡན་པའི་ཞབས་ཀྱི་པདྨོར་སྒོ་གསུམ་
གུས་པས་ཕྱག་འཚལ་ཞིང་སྐྱབས་སུ་མཆིའོ།།བརྩེ་བ་ཆེན་པོསདུས་དང་གནས་སྐབས་ཀུན་ཏུ་མཉེས་བཞིན་རྗེས་སུ་གཟུང་སྟེ།།
རླབས་ཆེན་ལེགས་ཚོགས་མཐའ་དག་གེགས་མེད་ལྷུན་གྱིས་འགྲུབཔར་བྱིན་གྱིས་བརླབ་ཏུ་གསོལ།རིགས་རྣམས་ཀུན་ཁྱབ་པདྨོ་ཆེན
རྡོ་རྗེ་སེམས།།སྙིགས་ལྔའི་འགྲོ་ལ་སྙིང་རྗེའི་དབང་གྱུར་ཏེ།།དྲི།བྲལ་ཐུབ་བསྟན་ཡོངས་རྫོགས་བདག་པོ་རུ།།མངོན་བཞེངས་ཟླ་མེད

༄༅༅།བླ་མར་མགོས་ཕྱག་འཚལ།།རབའབྱམས་རྒྱལ་ཀུན་གསང་གསུམ་སྙིང་པོའི་དཔྱིད།།མཚན་དཔེའི
ཐིག་ལེ་གཅིག་ཏུ་ཟློས་པའི་གར།།བློ་བཟང་ཐུབ་དབང་རྡོ་རྗེ་འཆངདབང་དང་།།དབྱེར་མེད་འདྲེན་པ་མཆོག་དེས་རྟག་ཏུ་སྐྱོངས།།ཀུན
གསལ་སྒེག་མོའི་ཕ་མཐར་ཡོངས་འཁྱུད་སྲིད་ཞིའི་ཟུག་རྔུས་རབམནར་འགྲོ།།བླ་མེད་ས་ལ་དབུགས་དབྱུང་སྦྱོར་སྲད་ཐུགས་བསྐྱེད
རིན་ཆེན་ཁུར་ཆེན་གྱིས།།གྲངས་མེད་གསུམ་དུ་རླབས་ཆེན་ཚོགསགཉིས་ཕ་མཐའ་སྟོབས་བཅུའི་དཔལ་བརྙེས་པས།།མ་འདྲིས་འགྲོ

བབའི་མཛའ་བཤེས་གཅིག་གྱུར་སྟོན་མཆོག་ཤཱཀྱའི་རྒྱལ་པོར་འདུད།།ཐུབ་པ་མཆོག་དེའི་གསུང་གི་གསང་བའི་མཛོད།།མཐའ་ཡས་འགྲོ་ལ་བརྩེ་བས་འདོམས་མཛད་པ།།རྒྱལ་སྲས་ཐུ་བོ་མི་ཕམ
འཇམ་དཔལ་དབྱངས།།བདག་གི་སྙིང་དབུས་དད་པའི་པདྨོར་རོལ།།འཇོམ་གླིང་འདི་ན་སུས་ཀྱང་དཔག་དཀའ་བའི།།གསུང་རབ་ཀུན་གྱི་དྲང་དང་ངེས་པའི་དོན།།ཇི་བཞིན་འགྲེལ་མཛད་ཀླུ་སྒྲུབ་ཐོགས
མེད་ཅེས།།གྲགས་པའི་ཞབས་སེན་ཟུར་ཕུད་རྒྱན་དུ་བསྟེན།།ཟབ་དང་རྒྱ་ཆེ་གསང་བའི་གདམས་ངག་གིས།།འགྲོ་ཀུན་སྨིན་གྲོལ་ས་ལ་འཁྲིད་མཁས་ཤིང་།།རྒྱལ་བའི་བསྟན་པ་རིན་ཆེན་རྒྱས་མཛད།།
པ༑འཕགས་ཡུལ་པཎ་གྲུབ་ཚོགས་ལ་གུས་པས་འདུད།།ཐུབ་བསྟན་སྙིང་པོའི་ལང་ཚོ་གསར་པ་ཡིས།།གངས་ཅན་ཕན་བདེའི་སྣང་བར་སྦྱོར་མཛད་པའི།།སྔོན་བྱོན་ཆོས་རྒྱལ་ལོ་པ་ཎ་ཚོགས་རྣམས
ཀྱི༑༑བཀའ་དྲིན་དྲན་པས་དང་ཕྱག་ཀུན་ཏུ་བརྩེགས།།ཕྲ་ཞིབ་མཁྱེན་པའི་ཆ་ཤས་རེར་ཡང་མཐའ་དག་ཤེས་བྱའི་དཀྱིལ་འཁོར་རྫོགས།།བརྩེ་ཆེན་ཐུགས་རྗེའི་ཆ་ཤེས་རེས་ཀྱང་ལུས་ཅན་མ་ལུས་ཀུན
ནས་བཅིངས།།རླབས་ཆེན་འཕྲིན་ལས་ཆ་ཤས་རེས་ཀྱང་བསྟན་འགྲོའི་དཔལ་ཡོན་འབུམ་དུ་འཕེལ།།རྒྱལ་ཀུན་མཁྱེན་བརྩེ་ནུས་དཔུང་ཀུན་བསྡུས་ཙོང་ཁ་པ་ཡིས་བདག་སྐྱོངས་ཤིག།ཕྱི་རུ་ཞི་དུལ་ཉན

ཐོས་སྤྱོད་པ་སྐྱོང་།།ནང་དུ་བདག་གཞན་མཉམ་པརྗེའི་བྱང་སེམས་འབྱོངས།།གསང་བ་རིམ་གཉིས་གྲུབ་པའི་ཉམས་རྟོགས་མཐོ།།
དགེ་ལྡན་བསྟན་འཛིན་རིམ་བྱོན་རྣམས་ལ་འདུད།།ཁྱད་པར་ཐུགས་བསྐྱེད་གསེར་གྱི་ཤིང་རྟ་ཡིས།།འཇམ་མགོན་སྙན་བརྒྱུད་ཟབ་གདམས་དབང་གི་རྒྱལ།།སྐལ་
བཟང་གདུལ་བྱའི་དཔལ་དུ་དྲངས་མཛད་པ།།མཁས་གྲུབ་རྣམས་ལ་དད་པས་ཕྱག་བགྱིའོ།།བློ་ཆེན་རྒྱལ་ཀུན་མཁྱེན་བཟུང་ལུས་རྩལ་བྱམས་ཐུགས་མཉམ་མེད
བདེ་སྟོང་སྒྱུ་འཕྲུལ་ལང་ཚོར་ཡོངས་སྨིན་གྲགས་དཀར་སྙན་བྱ་ས་རྐྱེན་ཁྱོན་འདིར་ཤོང་མིན་པའི།།མདོ་རྒྱུད་ཐུབ་བསྟན་བྱེ་བའི་ཡང་སྙིང་འཁོར་ལོ་གསུམ་གྱིས་འཛིན

པའི་ནུས་མཐུས་ཕས་རྒོལ་ཚོགས་ལ་འཇིགས་པ་རབ་སྟེར་བློ་བཟང་རིང་ལུགས་བསམ་འཕེལ་ནོར།།བཤད་སྒྲུབ་འཕྲིན་ཡིག་རྒྱལ་མཚན་ཏོག་ཏུ་བཀོད་ལྷས་དཔལ་ལྡན་སྐུ་བཞིའི་དབང་ཕྱུག་ཆེན་པོ་ཉིད
ཀྱང་འགྲོ་ལ་སྦྱིན་མཁས་མ་འདྲིས་མཛའ་བའི་གཉེན་མཆོག་སྟེ།།རྒྱ་ཆེན་ཐུགས་རྗེའི་རོལ་མཚོ་ལེགས་འཁྱིལ་དཔྱོད་ལྡན་གདུལ་བྱ་ངང་མོ་འབུམ་གྱིས་རྣམ་པར་བསྟེན་པོས་སྲིད་གསུམ་ཁྱོན་འདིའི་
སྐྱེ་རྒུའི་སྐྱབས་གཅིག་མཉམ་མེད་བླ་མར་མགོས་ཕྱག་འཚལ།།སྤོས་ཀུན་ཉེར་ཞི་ཆོས་དབྱིངས་རོལ་པ་མཆོག་གི་གསང་གསུམ་སྒྱུ་མའི་རྩེད་འཇོར་རྒྱལ་བླ་མ་ལུས་ཡོངས་འདུས་པ།།བརྟན་དང
གཡོ་བའི་ཤེས་བྱའི་འཁོར་ལྷོ་གང་ཐུགས་རྗེས་ཆགས་ལྷུན་སྐྱེས་བདེ་བར་གཉིས་མེད་དབྱིངས་སུ་སྡོམ་མཛད་མཆོག།རྣལ་འབྱོར་སྒྲུབ་ལ་ཕྱི་ནང་ཉེར་འཚེའི་དཔུང་ཚོགས་མཐའ་དག་འཇིགས
པཔར་་མཛད་ཅིང་རྡོ་རྗེ་འཛིན་པའི་གོ་འཕང་ཡང་།།བདེ་བླག་སྦྱིན་མཛད་ཞི་དང་ཁྲོ་བོའི་ལྷ་མཆོག་ཡོངས་ཀྱིས་བགེགས་ཀུན་ཟློག་ཅིང་གྲུབ་གཉིས་དགའ་སྟོན་ཆར་དུ་སྙིལ།།མཐའ་དག་འགྲོ་རྒྱུད་རྨོངས་
པའི་དགྲ་ལྡེའི་གཤེད་དུ་རབ་འབར་རྒྱལ་ཀུན་མཁྱེན་རབ་འབུམ་ཕྲག་རྡུལ་དམར་གཅིག་ཏུ་འཁྱིལ་བའི་ཡེ་ཤེས་ལུས།།བཅུ་དྲུག་ན་ཚོད་གཞོན་ནུའི་ཉམས་ཅན་མཚན་དཔེས་ཕྱུག་པའི་མཛེས་སྡུག

ཡོངས་རྫོགས་འཇམ་དབྱངས་ཞེས་གྲགས་དམར་སེར་གཟི་ལྡན་དཔའ་བོའི་གར།།བདག་བློའི་འདབ་སྟོང་པདྨོའི་གཉེན་དུ་ལ་བུར་སྒྱུར་ལ་ལྔ་
རིག་སྣང་བའི་ལེགས་བཤད་སྦྲང་རྩི་འབུམ་དུ་སྤྲོ་བའི་དུས་སྟོན་ནི།།ཅི་དགར་འགྱེད་པས་མཁའ་མཉམ་ཡིད་ཅན་རྐང་དྲུག་ཚོགས་ཀྱི་ལུས་ཟུངས་རབ་དར་བྱང་གྲོལ་མཁའ
ལ་ཐོགས་མེད་བགྲོད་པའི་མཆོག་སྦྱིན་མཛོད།།སྟོན་ཟླའི་དཔལ་ལས་ཆེས་དཀར་ལང་ཚེ་རབ་རྒྱས་དམར་བའི་མཆུ་སྤྲོས་དཀྱུས་རིང་སྤྱན་ལྡན་བཞད་འཛུམ་ཟུར་མིག་མཛེས
པར་གཡོ།།རིན་བྲལ་རྒྱན་དང་ན་བཟས་ཡོངས་ཀླུབས་ཞབས་གཉིས་ཙོག་པུའི་ཚུལ་འགྱིངས་ཕྱག་ཟུང་སོར་རྩེས་པི་ཝཾ་ངོགས་སུ་བསྣུན་དང་ལྷན།།རྣར་འཇེབས་གདངས།།

སྙན་རྒྱུད་ཀྱི་སྒྲ་དང་དྲུག་ཅུའི་དབྱངས་ཀྱི་ཆ་ཤས་རེས་ཀྱང་ཆེ་ཆུང་རིག་པའི་གནས་བཅུ་གསལ་བར་འདོམས།།རྒྱལ་ཀུན་ཡབ་གཅིག་དགྱེས་པ་སྐྱེད་མཛད་རྒྱ་མཚོའི་ལྷ་མོ་སྒྲ་ལྡན་མ་ཡིས་ངག་ལ་ངག་གི་དངོས་གྲུབ།
མྱུར་སྩོལ་ཅིག།ཕན་བདེའི་འདོད་འབྲས་གེགས་མེད་དུ།།འཇོ་མཛད་ལྷག་པའི་ལྷ་ཚོགས་དང་།།གནས་གསུམ་མཁའ་འགྲོར་བཅས་པ་ཡིས།།དུས་ཀུན་བརྩེ་བས་སྐྱོང་དུ་གསོལ།།མྱུར་མཛད་མགོན་དང་རྣམ་
སྲས་ལས་གཤིན་སོགས།།བསྟན་སྲུང་དམ་ཅན་རྒྱ་མཚོའི་ཚོགས་ཀྱིས་ཀྱང་།།མངོན་འདོད་ཡིད་བཞིན་འགྲུབ་པའི་སྤོངས་གྲོགས་དང་།།འགལ་རྐྱེན་ཞི་བའི་འཕྲིན་ལས་མ་གཡེལ་ཞིག།དཀྱིལ་འཁོར་ཀུན།།
བདག་ཁྲག་འཐུང་དཔའ་བོ་གཉིས་མིན་གཉིས་སུ་ཟློས་པ་ཡི།།ངེས་གསང་ཐུབ་བསྟན་དབང་གི་ནོར་བུ་སྲུང་ལ་དཔའ་བ་མི་སྡུག་གཟུགས།།དྲག་ཤུལ་མཐུ་སྟོབས་གློག་འཕྲེང་མེ་ལྕེ་བསྐལ་པའི་ཞུགས་སུ་རབ།
འབར་བས།།ནག་ཕྱོགས་རྩྭ་སྒུར་ལྷག་མེད་སྲེག་མཛད་སྟོབས་འཕྲོག་དབང་པོས་ལྷག་པར་སྲུངས།།སྔོན་ཚེ་སྦྱིན་སོགས་ཚོགས་གཉིས་མཐུ་དཔུང་གིས།།ལེགས་བསྒྲུབས་འཛད་མེད་དབྱིག་གི་མཛོད་བརྙེས་ཏེ།།
སྒྲུབ་པོར་འདོད་རྒུའི་དཔལ་སྟེར་ནོར་སྦྱིན་དབང་།།ཀུན་གྱིས་ཆོས་མཐུན་ལེགས་ཚོགས་ཡིད་བཞིན་སྒྲུབས།།རྒྱལ་བའི་ཡབ་གཅིག་འཇམ་དཔལ་རྡོ་རྗེ་རབ་བརྗིད་ཞི་ཁྲོའི་ཉམས་འགྱུར་སྟོང་།།སྟོབས་བཅུའི་སྟོབས་ཀྱི་ཤུགས།།།

སུ་རྫོགས་པ་ཟླ་མེད་མཐུ་ལྡན་དྲག་པོ་རྩ་ལ།།དངོས་བརྒྱུད་བླ་མའི་བཀའ་བསྒོས་དམ་བཅས་མྱུར་དུ་དགོངས་ལ་དགའ་ལྡན་སྒྲོལ།།ཡུན
དུ་དར་བའི་འགལ་རྐྱེན་ཀུན་སོལ་མཐུན་རྐྱེན་མ་ལུས་ལྷུན་གྲུབ་མཛོད།།དམ་པའི་རྣམ་ཐར་རྨད་བྱུང་གཏམ།།ངོ་མཚར་ཡོན་ཏན་དུ་མའི་གཏེར།།འགྲོ་འདིར་རིང་དུ།
གནས་པའི་སྤྱད།།ལེགས་མཛད་ཡི་གེའི་གཟུགས་སུ་སྤེལ།།སྐལ་བཟང་སྐྱེ་བོར་དགའ་སྐྱེད་ཅིང་།།དད་པས་རྗེས་སུ་འཇུག་པ་དང་།།བདག་ཀྱང་བསོད་ནམས་འཕེལ།།།
བའི་ཕྱིར།།འདི་ཉིད་བརྗོད་ལ་སྒོ་དགའ་འཛིན།།དམ་པའི་ཡོན་ཏན་ཁྱད་འཕགས་རང་བཞིན་ལུས།།མཛེས་བྱེད་ཁུངས་ལྡན་ལུང་རིགས་ནོར་བུའི་རྒྱན།།ཀུན་གསལ།།

གཡའ་བྲལ་ནོར་བུའི་ཨ་དཪྴ་།།དགོད་འདིས་ཡིད་རབ་མི་འཕྲོག་དཔྱོད་ལྡན་སུ།།གང་ཞིག་གཟུ་བོར་གནས་པ་དག།དད་པའི་པདྨོ་སྙིང་ག་རུ།།འཛུམ་བཞིན་སྤྲོ་བས་འཇུག་པ་ཡིས།།ཐར་པའི་ས་བོན་སྤེལ་
བར་་བྱོས།།ཞེས་དགེ་ལེགས་སུ་བྱ་བའི་ཕྱིར་ཤིས་བརྗོད་ཕྱག་བྱ་དང་།དངོས་པོ་ངེས་པར་བསྟན་ཅིང་།མཉན་པར་བསྐུལ་བའི་ཚིག་སྔོན་དུ་བཏང་ནས།འདིར་གླེང་བར་བྱ་བ་ནི།སྟོན་པ་མཉམ་མེད་ཐུབ་པའི་
བང་པོ་དང་འཇམ་མགོན་རྒྱལ་བ་གཉིས་པའི་རིང་ལུགས་པ་ཆེན་པོ།ངེས་པའི་དོན་དུ་བསྐལ་པ་གྲངས་མེད་པའི་སྔ་རོལ་ནས་མཁའ་ཁྱབ་ཀྱི་འགྲོ་བ་མཐའ་ཡས་པའི་དོན་དུ་བྱང་ཆུབ་མཆོག་ཏུ་ཐུགས་བསྐྱེད།ཚོགས
གཉིས་རླབས་པོ་ཆེའི་གོམས་པ་ཡོངས་སུ་རྫོགས་པར་མཛད་པ་སོགས་རྫོགས་སྨིན་སྦྱངས་གསུམ་གྱི་ཕ་མཐར་གཤེགས་ཏེ་སྐུ་ཐུགས་ཟུང་འཇུག་ཆོས་སྐུ་བདེ་བ་ཆེན་པོའི་དབྱིངས་མཐར་ཐུག་མངོན་དུ་མཛད་པས་
དུས་གསུམ་གྱི་རྒྱལ་བ་ཐམས་ཅད་གང་གི་སྐུའི་བ་སྤུའི་ཁུང་བུའི་ཟུར་ཕྲ་མོ་རེ་ནས་ཀྱང་སྒོ་དང་སྡུད་པར་ནུས་པའི་བདག་ཉིད་དུ་གྱུར་ཅིང་།ཐུན་མོང་སྣང་ངོར་ཡང་གདུལ་བྱའི་དོན་དུ་འཁྲུངས་རབས་ཀྱི་ཕྲེང་བ་དུ་མར་
རྒྱལ་བའི་བསྟན་ལ་བྱ་བ་རྒྱུན་མི་ཆད་དུ་མཛད་པའི་རང་རྟགས་ཆེ་གསལ་མྱུར་ཟབ་ཀྱི་མཁྱེན་རབ་མཉམ་ཟླ་མེད་པ་མངའ་བས་ཐུན་མོང་དང་ཐུན་མོང་མ་ཡིན་པའི་ཕྱི་ནང་གི་རིག་གཞུང་རྒྱ་མཚོ་ལྟ་བུ་ལ་དབང་སྒྱུར་བའི

མཁས་པ་ཆེན་པོ།མདོ་རྒྱུད་དགོངས་འགྲེལ་ཟབ་རྒྱས་ཕྲ་ལ་རྟོགས་པར་དཀའ་བའི་གནས་མཐའ་དག་མཐིལ་ཕྱིན་པར་ཐུགས་སུ་ཆུད་ཅིང་།།
རང་ཉིད་ཀྱིས་ཇི་ལྟར་གཟིགས་པའི་དོན་རྣམས་མཁས་གྲུབ་དུ་མའི་ཟབ་གདམས་སྙན་བརྒྱུད་ཀྱི་མན་ངག་དང་བཅས་པར་བཤད་སྒྲུབ་ཟུང་འབྲེལ་དང་འཆད་རྩོད་རྩོམ་གསུམ་
གྱི་སྒོ་ནས་སྐལ་ལྡན་གྱི་གདུལ་བྱ་མཐའ་ཡས་པ་སྤྱི་དང་།བྱེ་བྲག་གཟུ་བོའི་བློ་དང་རྣམ་དཔྱོད་ཀྱི་རྩལ་དོ་ཟླ་མེད་པའི་རིགས་སྨྲའི་དབང་ཕྱུག་མཁསམང་བྱེ་བའི་དབུས་སུ
གཞུང་ལུགས་མན་ངག་ལྟར་གསུང་དབྱངས་མཐོན་པོས་འདོམས་པ་ལ་མི་འཇིགས་པའི་གནས་ཐོབ་པའི་སྨྲ་བའི་ཁྱུ་མཆོག་ཆེན་པོ།ཐུབ་པའི་ནང་གི་མཛོད་ཆེན་པོ་

སོ་སོར་ཐར་པའི་བཅས་པ་ཕྲ་མོ་ལས་ཀྱང་མི་འདའ་བ་སོགས་བརྟན་མཁས་ཀྱི་ཡོན་ཏན་ཕུན་སུམ་ཚོགས་པ་དང་ལྡན་པའི་གནས་བརྟན་འདུལ་བ་འཛིན་པ་ཆེན་པོ།བཙུན་པོ་རྨོངས་པར་མ་འཆོར་ལ།མཁས་པ་དྲེགས་
སྙེམས་བཤད་ཡམ་དང་ཚུལ་འཆལ་དུ་མ་གོལ་བར་སྡེ་སྣོད་གསུམ་དང་རྒྱུད་སྡེ་བཞིར་ཇི་ལྟར་གསན་བསམ་གནང་བའི་དོན་རྣམས་དཔྱད་འཇོག་ཟུང་འབྲེལ་གྱི་སྒོ་ནས་ཉམས་མྱོང་ཚད་མའི་དྲོད་རྟགས་ཐོན་པར་བསྐྱངས
ལ།དེའི་སྒོ་ནས་གདུལ་བྱ་ལེགས་པར་བཀྲི་བའི་བཤད་སྒྲུབ་བསྟན་པའི་སྲོག་ཤིང་ཆེན་པོ།མཁས་བཙུན་བཟང་པོའི་མཚན་ཉིད་སྟོན་པའི་གཞུང་ལུགས་ཀྱི་རང་སྐདཁ་ལ་བྱང་བའི་ངང་ཚུལ་གཟེངས་བསྟོད།
དེ་གགསང་མཐོར་སྒྲོགས་པ་ཙམ་ལ་དཔའ་བའི་ཐ་སྙད་ཚིག་སྐམ་གྱི་བརྒྱུད་པའི་དྲི་ཙམ་ཡང་མི་མངའ་བར།རང་ཉིད་ཀྱིས་བརྒྱུད་ལྡན་དམ་པའི་མན་ངག་ཇི་ལྟ་བར་རྒྱུ་འབྲས་བདུན་དང་བདག་གཞན་མཉམ་བརྗེའི
བྱང་ཆུབ་ཀྱི་སེམས་རིན་པོ་ཆེས་ཐུགས་རྒྱུད་ལེགས་པར་སྦྱངས་པའི་སེམས་དཔའ་ཆེན་པོ།སྐལ་ལྡན་ཐར་པར་བགྲོད་པའི་ལམ་མཆོག།རྒྱལ་བའི་དགོངས་ཟབ་མཐར་ཐུག་པ་མཐའ་བྲལ་དབུ་མའི་གཞུང་དོན་ཕྱིན
ཅི་མ་ལོག་པར་འགྲེལ་བར་རྒྱལ་པ་རང་ཉིད་ཀྱི་ལུང་གིས་བསྟན་པ་དཔལ་མགོན་འཕགས་པ་ཀླུ་སྒྲུབ་ཡབ་སྲས་ཀྱི་བཀའ་སྲོལ་བློ་བཟང་རྒྱལ་བའི་དབང་པོའི་གཞུང་ལུགས་ཟབ་གདམས་བརྒྱུད་པའི་མན་ངག་

བཞིན་དཔལ་ལྡན་ཐལ་འགྱུར་བའི་ཕྲ་ཟབ་ལྟ་བའི་ཡང་སྙིང་ཐུན་མོང་མ་ཡིན་པའི་གནད་གསང་ཆེས་ཆེར་རྟོགས་པར་དཀའ་བ་རྣམས
ཀྱང་སྟོང་འབྱམས་བུད་ཆེ་གཞན་གྱི་བསྲེ་ལྷད་ཀྱི་དྲི་མ་དང་བྲལ་བར་ཐུགས་ཉམས་སུ་མྱོང་བའི་སྟོང་ཉིད་ནམ་མཁའི་རྣལ་འབྱོར་པ་ཆེན་པོ།རྒྱུད་དང་གྲུབ་ཆེན་
ཚད་མའི་གདམས་དོན་བླ་མའི་མན་ངག་ལྟར་ནར་མ་ར་བསྐྱངས་པས་སྣང་སྲིད་དག་པ་རབ་འབྱམས་ལྷའི་འཁོར་ལོར་ཤར་ཞིང་།བདེ་སྟོང་སྒྱུ་མའི་རྩེ་ད་འཇོ་ལ
དབང་བསྒྱུར་ཏེ།ལྷ་སྔགས་ཏིང་ངེ་འཛིན་གྱི་ནུས་པ་མཆོག་ལ་མངའ་བརྙེས་པའི་རིག་འཛིན་གྲུབ་པའི་དཔའ་བོ་ཆེན་པོ།གང་གི་གསང་བ་གསུམ་གྱི་རོལ་པ

རབ་འབྱམས་རྒྱལ་བའི་འཁོར་ལོ་དང་ཐབས་ཅིག་ཏུ་རྩེན་ཅིང་།སྣང་སྲིད་དབང་དུ་མཛད་པའི་བརྡ་ཐབས་སུ་འཇིག་རྟེན་ཆེ་དགུ་དྲེགས་ལྡན་མཐོ་རློམ་གྱི་སེར་སྱ་བགྲང་ལས་འདས་པས་སྤྱི་བོའི་ཐོད་དུ་བཀུར་ཡང་ཐུགས་
ཁེངས་དྲེགས་དང་ང་རྒྱལ་བའི་རྣམ་པ་ཅུང་ཟད་ཙམ་ཡང་མི་མངའ་བར་མ་ཟད།སྐུ་དང་གསུང་གི་དངོས་ཡུལ་དུ་སྤྱོད་པའི་གདུལ་བྱ་མཆོག་དམན་བར་མ་མཐའ་དག་དང་།ལྷག་པར་གང་ཞིག་ཉམ་ཐག།
པ་དེ་དང་དེ་དག་གསར་དུ་མཇལ་མ་ཐག་ནས་དགྱེས་འཛུམ་བཞད་པའི་ཉམས་ཀྱི་གསུང་དབྱངས་འཛད་པ་མེད་པར་འཇོ་ཞིང་།གང་ལ་གང་འདོད་ཀྱི་ཆོས་དང་ནོར་རྫས་འདོད་དགུར་ས